Diari Oficial de la Generalitat Valenciana


Sumari del DOGV 9360, del 13-06-2022 (2022/5488)

Extracte de la Resolució de 8 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2022 les subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 % de l'Impost sobre la Renda de les Persones Físiques.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9360

Data del DOGV
:   13-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5488


Data del document
:   08-06-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

Extracte de la Resolució de 8 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2022 les subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 % de l'Impost sobre la Renda de les Persones Físiques. [2022/5488]  
BDNS (identif.): 628135.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/628135  
http://www.pap.minhap.gob.es/bdnstrans  
  
Primer. Beneficiàries  
Les entitats que tinguen la consideració d'entitats del tercer sector d'acció social definides en l'article 2 de la Llei 43/2015, de 9 d'octubre, del tercer sector d'acció social, així com les entitats o organitzacions no governamentals.  
També podran ser beneficiàries d'aquestes subvencions les agrupacions d'organitzacions sense personalitat jurídica.  
  
Segon. Objecte  
La finalitat de les subvencions que es convoquen és finançar els programes d'interés general, que continguen tant despeses de naturalesa corrent com de capital, que atenguen fins d'interés social destinats a cobrir les necessitats específiques d'assistència social dirigides a l'atenció de les persones en situació de pobresa i exclusió social o que es troben en altres situacions d'especial vulnerabilitat en la Comunitat Valenciana.  
  
Tercer. Convocatòria  
La convocatòria d'aquestes subvencions es publica en el mateix Diari Oficial de la Generalitat Valenciana en què es publica aquest extracte.  
  
Quart. Import  
L'import previst en els pressupostos de la Generalitat per a l'exercici 2022 és de 59.999.849 euros en la línia S5177, del capítol 4 de despeses, destinada als eixos de treball 1 a 15, i d'1.571.000 euros en la línia S5185, del capítol 7 de despeses de naturalesa de capital, destinada a finançar els eixos 16. L'import total ascendeix a 17.087.787 euros.  
El Ple del Consell Territorial de Serveis Socials i del Sistema per a l'Autonomia i Atenció a la Dependència acorda establir una quantia mínima en 2022 per a cada comunitat autònoma i ciutat amb estatut d'autonomia. Una vegada acordada la quantia definitiva d'aquest acord, podrà haver-hi un increment dels crèdits disponibles a conseqüència d'una possible transferència pressupostària del Ministeri per al finançament d'aquestes subvencions.  
Aquesta quantia addicional es distribuirà entre els diferents eixos de treball i queda condicionada a l'aprovació de l'expedient de generació de crèdit.  
D'acord amb el que es disposa en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, i de l'article 26 de l'ordre de bases d'aquestes subvencions, a conseqüència d'aquesta generació de crèdit, la persona titular de la Direcció General d'Acció Comunitària i Barris Inclusius, prèviament a la concessió de la subvenció, establirà aquesta quantia addicional màxima en la dotació econòmica establida en aquesta convocatòria sense necessitat d'una nova convocatòria ni d'obrir nou termini de sol·licitud, i acorda la seua assignació final a cadascun dels eixos.  
  
Cinqué. Termini de presentació de sol·licituds  
El termini de presentació de les sol·licituds serà de quinze dies hàbils i començarà l'endemà de la publicació de la present resolució en el Diari Oficial de la Generalitat Valenciana.  
  
Sisé. Altres dades  
De conformitat amb el que es preveu en la disposició addicional primera de l'Ordre 8/2019, les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente. A l'efecte de participació en la present sol·licitud de subvenció es considera que la mateixa subscripció de la sol·licitud de subvenció per les entitats susceptibles de ser-ne beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
  
- Designar el compte bancari on es transferirà, si és el cas, la subvenció.  
- Assumir les declaracions responsables de falta de concurrència de causa legal per a obtindre la condició de persona beneficiària (article 13 de la Llei 38/2003, general de subvencions).  
Es presentarà una sol·licitud telemàtica per cada entitat sol·licitant.  
La sol·licitud telemàtica està accessible en la seu electrònica de la Generalitat (https://sede.gva.es) i constarà d'una part general (comuna per a totes les sol·licituds de subvenció a la Generalitat) i d'una part específica corresponent a la present convocatòria.  
  
València, 8 de juny de 2022.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.